Americká literatúra po r. 1945

Základným momentom povojnovej americkej literatúry, ktorý v dôsledku edičnej politiky posledných dvadsiatich rokov stále viac unikal nášmu publiku, bolo to, že v poslednom polstoročí táto literatúra nadobudla iné poslanie, ako mala v predchádzajúcich dvoch storočiach. U nás sa literatúra chápala ako svedomie národa – výchovné pôsobenie. Americká literatúra ovplyvnila slovenskú literatúru najmä po roku 1989, keď ju zasiahla americká komerčná literatúra, rozklad jednotnej národnej literatúry písanej po anglicky, táto literatúra sa po 2. svetovej vojne zmenila v niečo úplne odlišné, než čím bola pred touto vojnou. Západná civilizácia bola ohrozená atómovou vojnou.

- Delíme ju na :

a) **národnú** - súvisela s 2. svetovou vojnou

 - v 1.fáze americkí spisovatelia obdivujú ZSSR, neskôr nastáva tvrdá kritika stalinizmu a ZSSR

b) **menšinovú** - súvisela s menšinami, ktoré žijú v USA

**1.) južanská lit**. - autori sú bieli Američania (majú väčšinou anglický alebo írsky pôvod), píšuci o vzťahu belochov a černochov

W. Styron, W. Faulkner

**2.) černošská lit**. - autori sú bieli aj čierni , viaže sa na celé Spojené štáty.

- rieši sa otázka spolužitia belochov a černochov, ale vzhľadom na to, že čierni Američania žijú v nepriateľskom prostredí sa vymyká z rámca celonárodnej literatúry. Predstaviteľky: Toni Morrisonová a Alice Walkerová

**3.) indiánska lit**. - pokladá sa za najmladšiu v americkej lit.

 - opiera sa o ústne tradície

 - zakladateľ bol Jozef Bruckac

 - jeho pôvod je zo Slovenska

 **4.) židovská lit.** - rozšírila sa po 2. svetovej vojne

 - rieši otázku židovstva vo svete a vo vojne, konflikt tradičných hodnôt a požiadaviek „modernej“ Ameriky Norman Mailer, Arthur Miller)

 **5.) chicagská lit.** - zachytáva časť Latinskej Ameriky

 - vychádza v španielčine a niektoré v americkej angličtine

- menšinové prúdy - vietnamská, čínska, kórejská, ... feministická, guy literatúra

**Rozdelenie americkej literatúry:**

*a) klasická* - literárne má umelecké hodnoty

*b) komerčná* - bestsellery a komixy, skrátené verzie klasických románov

*a) objektívna*

*b) subjektívna*

**Rozdelenie podľa prúdov a smerov :**

*1.) sociálno-kritický realizmus (Steinbeck)*

*2.) Beat Generation - 60-te roky*

3.) *absurdná literatúra*

4.) *postmoderna*

1/ próza

**1.1.1 John Steinbeck** (1902 – 1968)

- pochádza z Kalifornie

- bol spisovateľom veľkého porozumenia pre psychológiu človeka z okraja ľudskej spoločnosti

- hrdinami jeho próz sú zbedačovaní farmári, sezónni poľnohospodárski robotníci, mexickí tuláci

- kritický postoj k ponižovaniu ľudskej dôstojnosti bol výrazom jeho úcty k životu

- držiteľ Nobelovej ceny za celoživotnú tvorbu

- dostal prestížnu Pullitzerovu cenu za Ovocie hnevu

Základné znaky jeho tvorby:

- komický prvok – prvýkrát použitý v Tortillskej pláni

- hlboká a prenikavá psychológia

- striedanie lyrických pasáží a realistických opisov

Zdroje jeho inšpirácie:

- príroda, život prostých obyvateľov Kalifornie

Tvorba:

 *O myšiach a ľuďoch*

- sociálno-kritický román

- jeho najznámejšie dielo

- o živote 2 bezdomovcov – poľnohospodárskych robotníkoch, ktorí putujú za prácou a snívajú o mieste, ktoré by mohli nazvať domovom

 *Ovocie hnevu*

- román

- je realistickým obrazom života najbiednejších ľudí v bohatej Kalifornii

- o osudoch 3 generácií rodiny Joadovcov(Džoudovcov), ktorá počas hospodárskej krízy prišla o farmu v Oklahome

- odchádzajú za prácou do Kalifornie, žiadnu však nenachádzajú, na broskyňových plantážach ich považujú za štrajkokazov

- v schátralej stodole nachádzajú umierajúceho starca s malým dieťaťom, ktoré Rose zachráni pred smrťou svojím materským mliekom (symbolika- najchudobnejší zachraňujú život dieťaťa) => záver románu je teda síce tragický, ale tiež vyznieva symbolisticky

- v románe sú symbolické starozákonné motívy (zasľúbená zem - Kalifornia, sedem rán egyptských - sucho, bieda), ústredný symbol - ovocie, ktoré sa mení na ovocie hnevu

Na východ od raja (1952)

Román s témou boja dobra so zlom,

* Na podklade biblického príbehu o Kainovi a Ábelovi vykresľuje osudy troch generácií v čase osídľovanie Kalifornie až po 1. svetovú vojnu.

Perla

Podobenstvo, novela

**1.1.2 Jarome David Salinger** (1919 – 1996)

* narodil sa v New Yorku a po vojne žil v New Hampshire, pričom od roku 1963 nič nepublikoval
* zaradenie : americký spisovateľ, národný prúd
* pochádzal z obchodníckej rodiny
* zúčastnil sa 2.svetovej vojny, po jej skončení sa venoval literatúre
* má sklon k mysticizmu
* vo svojej poviedkovej a románovej tvorbe sa venuje najmä problémom detí a mládeže
* prínos: psychologická kresba postáv a priama forma rozprávania

Témy jeho tvorby:

 1.) problémy mladých ľudí v čase dospievania (vyplývajú po strate ideálov americkej spoločnosti po 2. svetovej vojne)

 2.) ľudia sa vrhli na konzumnú spoločnosť

 3.) devastácia ľudskej duše a prírody

Tvorba:

 *Kto chytá v žite*

- psychologický román, ktorým si získal popularitu

- kniha je rozdelená na 26 kapitol, napísaných v 1.os. sg.

- dej sa odohráva počas 3 dní

- je chápaný ako sociálny dokument kritiky staršej generácie zo strany mladých – konfrontuje tu svet detských ideálov so svetom dospelých

- príbeh rozpráva s odstupom roka 17-ročný Holden Caufield, chlapec z dobrej rodiny advokáta

- dozvedáme sa:

1.) má majetných rodičov (jeho brat je spisovateľ, DB. malá sestra sa volá Phoebe a jeden brat mu zomrel-Allie)

2.) o príchode do školy, kde sa mu nedarí

3.) o spolužití na internáte

4.) odchod z internátu, nechce ísť domov, začne sa túlať po New Yorku, nechce sa vrátiť, vráti sa kvôli Phoebe

- charakteristika hlavného hrdinu:

-> má 16 rokov, študent strednej školy (navštevuje u. 4. školu)

-> ani na tejto škole nie je úspešný, prepadol zo 4 predmetov

-> sám nevie analyzovať, prečo sa mu nedarí, nemá rád spolužiakov, nenávidí riaditeľov, lebo robili rozdiely medzi chudobnými a bohatými

-> Holden prežíva krízu, v puberte narástol za jeden rok o 16,5 cm a ochorel na pľúca

-> nemá rád svojich rodičov, lebo otec- zámožný advokát, upadol do konzumu a matka sa nevie vyrovnať so smrťou Holdenovho brata

-> jediný vzťah má k Phoebe - má 10 rokov, láska je obojstranná, Holden cez ňu miluje všetky malé deti, lebo tvrdí, že sú správne, jedinečné a neskazené

-> Phoebe je veľmi vtipná a veselá, píše si na papier rôzne slohy a postavám vymýšľa rôzne mená, lebo sa jej nepáči jej meno Phoebe

-> Holden sa sklame v dospelých, vyčíta im ľahostajnosť, pretvárku, konvencie miesto citov

-> nemá rád učiteľov, vyčíta im to, že jedni majú len odbornú úroveň, druhí nemajú autoritu

- vzťah Holdena k spolužiakom:

-> nemá ich rád, lebo rozprávajú len o rugby a sexe

-> vedú len silácke reči, Holden o tieto reči nejaví záujem, lebo by chcel ísť do zrubovej chaty na brehu potoka, kde by žil s nejakým dievčaťom

- vzťah k dievčatám:

Sally - sa mu zdá rozmaznaná

Jane - našiel si k nej vzťah, bola to jeho prvá láska (skoro sa pobozkali)

 - je veľmi smutná , otca má alkoholika

 - Holdenovej matke sa Jane nepáčila

- realita:

-> dostáva sa do citovej krízy

-> smelo prijme ponuku dievčaťa na sex v hoteli, začne ale rozmýšľať, lebo nechce sex bez lásky

-> začína skúšať alkohol, pije koľko vládze, ale prestane s tým

-> citová kríza sa dostaví pred Vianocami, vie, že po Vianociach nemá zmysel pokračovať v škole, obáva sa prísť domov, 3 dni sa túla po New Yorku a ochorie, lieči sa v sanatóriu, kde rozpráva svoj príbeh

- záver:

- vyznieva ako jeho prianie stáť pri okraji priepasti a chytať deti, ktoré sa hrajú na žitnom poli a netušia, že na jeho konci je priepasť a on ich zachraňuje

- spomína na to ako ho vylúčili zo školy v Pencey (spomína nielen na školu, ale i život, dievčatá, dospelých, deti, umenie, priateľstvo, vojnu), bojí sa vrátiť domov, 3 dni sa túlal predvianočným New Yorkom, stretáva sa s rôznymi ľuďmi\*\* a odsudzuje ich, túži po láske, úprimných vzťahoch medzi ľuďmi. Nie je naivný, snaží sa hľadieť na svet očami dospelého a súčasne sníva o tom, čo by chcel vykonať.

- sníval sa mu sen, že stojí čelom k žitnému poľu a chrbtom k priepasti

- v žitnom poli sa hrajú deti a jeho úlohou je zabrániť deťom zaujatím hrou padnúť do priepasti. Nakoniec sa svojho sna vzdáva.

- žitné pole symbolizuje Ameriku v minulosti, keď nebola znečistená továrňami a hlavne v nej nevládlo pokrytectvo, s tým súvisiaca pretvárka, karierizmus a konvencie

- priepasť symbolizuje Ameriku súčasnosti

- výrazný je motív putovania

- reč hlavnej postavy je živá, hovorová, slangová s vulgarizmami

- \*\* Holden navštevuje starého profesora v byte, internát, jedálničky, hotely, bar, divadlo, múzeum, prechádza športovým ihriskom, ulicami New Yorku, cestuje vlakom a niekoľkokrát sa pýta: *Kde asi sú v mraze kačice z jazierka newyorského parku?*

- román je revoltou (vzburou) americkej mládeže voči svetu dospelých

- Holden však neuznáva ani svet rovesníkov (bavia sa len o športe a o sexe), sklamali ho profesori (nepresvedčili ho vedomosťami, iní nemajú autoritu, ten, ktorému dôveroval, ho zas v spánku hladil po vlasoch)

- najlepšou útechou preňho je čistá , detská, neskazená duša (jeho mladšia sestra Phoebe)

- keďže sa bojí rodičov, ide spať k bývalému učiteľovi, ale urazený jeho správaním sa ráno rozhodne opustiť mesto. Phoebe chce ísť s ním, neurotický Holden nakoniec zmení plán a celé popoludnie strávia spolu v zoo na kolotočoch, ktoré má Phoebe veľmi rada. Spoločne sa nakoniec vrátia domov, Holden ochorie a na jeseň pôjde do ďalšej školy.

- jazyk: Holdenova reč je živá, hovorová, s množstvom slangových výrazov, vulgarizmov, módnych slov -> reč mládeže priniesol do literatúry

- poviedková tvorba:

**1.1.4 Norman Mailer** (1923 – )

* básnik, prozaik a dramatik
* patrí do amerického národného prúdu
* študoval na Harvarde
* bojoval v 2.svetovej vojne v Tichomorí
* po návrate sa venoval literárnej činnosti
* téma jeho diel: 2.svetová vojna

Tvorba:

 *Nahí a mŕtvi*

- román

- naturalistický, antimilitaristický román, všetko je opísané veľmi verne

- najlepšie americké dielo o 2.svetovej vojne. Získalo si priazeň čitateľov i kritiky. Sila a hodnota knihy je v životnej skúsenosti. Podobne totiž ako Heller písal, aby zabudol

- dejové pásmo je rozdelené do 4 častí: Vlna, Hlina a tvar, Rastlina a prízrak, Brázda – sú prerušované retrospektívami, ktoré sa týkajú jednotlivých postáv dramatický spád zvyšuje pásmo Chór, pozostávajúce z dialógov románových postáv vrátane scénických poznámok

- dej sa odohráva pred koncom 2. svetovej vojny na tichomorskom ostrove Anopopei, kde prebiehajú boje medzi japonskou a americkou armádou

- v centre pozornosti: prieskumný oddiel seržanta Crofta pri plnení úlohy zažíva množstvo nebezpečných situácii, musia prejsť horský masív, napadnú ich roje sršňov, aby sa napokon vysilení vrátili do tábora, kde sa dozvedia, že boje boli prerušené pre vyčerpanosť japonských jednotiek

- autor opisuje vojakov nielen v akcii, ale aj pri oddychu a vracia sa k ich predvojnovému životu

- v hraničnej situácii sa obnažujú i konflikty prameniace z rasových a národnostných dôvodov, ale aj z odlišnej sociálnej skúsenosti jednotlivcov

**1.1.6 Joseph Heller** (1923 – 1999)

- narodil sa v Brooklyne v rodine židovského prisťahovalca

- americký prozaik, patrí do národného prúdu

- počas 2.svetovej vojny pôsobil ako letec, po vojne študoval a prednášal na univerzite v Yale

- okrem 3 divadelných hier napísal najmä romány

- rieši problematiku narušenej komunikácie medzi ľuďmi a pohltenia individuálneho bytia inštitucionálnou silou

- priniesol prvky *absurdnej literatúry do americkej prózy,* priniesol čierny humor,

- patrí k najslávnejším a najvydávanejším americkým prozaikom v posledných 20.rokoch

Tvorba:

 *Hlava XXll*

- román, písal ho 9 rokov

- pozostáva zo 42 kapitol pomenovaných podľa hlavných postáv jednotlivých epizód. Autor ich predstavuje pri bojových náletoch, vo chvíľach voľna, oboznamuje nás s ich minulosťou atď.

- satirické a protivojnové dielo, ktoré sa snaží čo najpresnejšie zachytiť a opísať zážitky a pocity z vojny

- motto: *„ hlave XXII nikto neprešiel cez rozum“.*

- povyšuje absurdnosť na normu a degraduje zdravý rozum na šialenstvo

- pred koncom 2. svetovej vojny na juhu Talianska – na malom ostrove Pianosa v Stredozemnom mori, kde je americká letecká základňa, odtiaľ štartujú lietadlá, ktoré bombardujú nemecké pozície na severe Talianska

- Hlava XXII je zákon, ktorý určuje povinnosti amerického vojaka

- je tu hrdina kapitán Yossarian, ktorý má strach zo smrti, búri sa proti ctižiadostivosti svojho veliteľa – plukovníka Cathcarta, ktorý neustále zvyšuje počet povinných letov, len aby bol slávny

- predstiera chorobu pečene, bláznovstvo (podľa Hlavy XXII nie je blázon ten kto sa chce vyhnúť bojovému nasadeniu – „vojak môže byť prepustený z armády, ak je blázon; ak vie, že je blázon, je vlastne normálny, preto nemôže byť prepustený z armády“)

- vzniká akoby vojna vo vojne, najväčším nepriateľom amerického vojaka sa stáva Hlava XXII, teda zákony jeho vlastnej armády, ktoré by ho akoby posielali na istú smrť

- kritizuje chyby v administratíve, čierny obchod, ktorého súčasťou sú aj dôstojníci

- napokon sa Yossarian rozhodne dezertovať a ujde do Švédska, aby si zachránil vlastnú kožu

- využíval humor, paradox a absurditu, nonsens, iróniu, čierny humor

**1.1.7 William Styron** (1925 – )

* americký prozaik a esejista
* ako vysokoškolák narukoval k námorníctvu a po vojne pracoval ako redaktor
* vo svojich dielach zachytáva priepastné protirečenia a dramatické kolízie v živote človeka
* tragika predstavuje základný rozmer jeho próz

Tvorba:

*Sophiina voľba*

* román
* rozprávačom je Stingo (vlastne autor sám), ktorý sa zoznamuje s mileneckým párom – schizofrenickým Židom Nathanom a Poľkou Sophiou, ktorá prežila Osvienčim.
* Stingo takto sleduje už ako ich priateľ neschopnosť a aj nevôľu začať znova, zabudnúť na minulosť, ich zúfalý zápas so životom, ktorý ukončia spoločnou samovraždou
* symbolický názov románu je zašifrovaný v podtexte otrasnej scény z koncentračného tábora, keď sa Sophie musí rozhodnúť, ktoré dieťa pošle do plynu, aby druhé mohlo žiť
* autor sa zameriava na psychiku ľuďí, ktorí prežili vojnu, neprežili však duševné traumy, ktoré v nich toto obdobie zanechalo
* hlavná hrdinka dostala v živote 3-krát možnosť voliť – či sa zapojí do poľského odboja proti fašizmu (kvôli deťom sa nezapojila), ktoré zo svojich detí pošle do plynu, či spácha samovraždu (nedokáže žiť s tieňom mŕtvych detí, so skúsenosťou z vojnového Poľska, so sklamaním zo seba samej)
* bezvýchodiskovosť jej voľby prerastá do mohutnej tragickej vízie ľudského života
* toto dielo je veľkou drámou ľudského utrpenia, ktoré prežíva každá osoba – Sophia vo vzťahu k svojej strašnej minulosti, Nathan k chorobe a Stingo nenaplneným citovým vzťahom k Sophii

2/ Poézia

**Beat Generation**

- zbitá / blažená generácia

- objavili sa v 40. rokoch, ale najväčší rozvoj zaznamenali v 60.rokoch v San Franciscu

- vystupovali proti vojne (najmä vo Vietname), atómovým zbraniam, sexuálnej, politickej a rasovej diskriminácii, proti konzumnej spoločnosti, proti elitárstvu

- vyzdvihovali pravdu, nahotu (postava anjela, pri recitovaní veršov sa vyzliekali), odmietali reklamu, kritizovali to, že z Ježiša urobili komerciu, mnohí boli stúpencami budhizmu a pod vplyvom tejto generácie vzniklo hnutie Hippies

- hlásali: *a) tvrdý odpor proti konzervatívnej spoločnosti*

 *b) slobodu umeleckej práce*

 *c) slobodu rozhodovania*

- **hlavná myšlienka:** hlásali mier na Zemi, bojovali proti technickému pokroku

- **nevýhody:** priniesli drogy (LSD), skupinový voľný sex

- cesta slobody - išla do San Francisca

 - Road 66

- symbol voľnosti a odtrhnutia

- vznik prvých Harleyovských motoriek

- hnutie súviselo so vznikom nového hudobného štýlu - BEATLES priniesli Big Beat

- základom pre bítnikov bolo dosiahnutie nirvány

- písali predovšetkým verše na verejné recitovanie a ich recitácia bola sprevádzaná jazzom

- inšpirovali sa Whitmanovými voľnými veršami, využívali hovorový, voľný jazyk, vulgarizmy, slang, písali pod vplyvom jazzovej hudby, obraňovali práva homosexuálov, užívali aj drogy, ale na druhej strane upozorňovali na nebezpečenstvo drogovej závislosti

- v ich textoch sa objavovali konkrétne historické udalosti (vojna), alebo konkrétne historické osobnosti (Nixon, Castro)

- využívali juxtapozíciu (voľné radenie predstáv)

Patria sem:

Allen Ginsberg, Jack Kerouac, Gregory Corso, Lawrence Ferlinghetti

**Znaky:**

*1. neusilovali sa o harmóniu*

*2. hlásali neviazanosť*

*3. poézia bola pod vplyvom mysticizmu*

*4. cítiť tu revoltu*

*5. naviazali na W. Whitmana - americký básnik*

- *priniesol civilizmus - poézia bola občianska*

- *neboli to umelo vykonštruované básne*

- *dôležitý - motív cesty*

- *priniesol voľný verš -. priniesol ho G.Appollinaire*